Document ID: 32005D0066

ROZHODNUTIE KOMISIE
z 28. januára 2005,
ktorým sa zrušuje rozhodnutie 2003/363/ES, ktorým sa schvaľuje plán eradikácie klasického moru ošípaných u diviačej zveri v niektorých oblastiach Belgicka
(oznámené pod číslom dokumentu K(2005) 144)
(Iba znenia vo francúzskom a holandskom jazyku sú autentické)
(Text s významom pre EHP)
(2005/66/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2001/89/ES z 23. októbra 2001 o opatreniach Spoločenstva na tlmenie klasického moru ošípaných (1), a najmä na jej článok 16 ods. 1,
keďže:
(1)
V novembri 2002 sa potvrdil výskyt klasického moru ošípaných u diviačej populácie v Belgicku.
(2)
Rozhodnutím Komisie 2003/363/ES (2) Komisia schválila plán predložený Belgickom na eradikáciu klasického moru ošípaných u diviačej zveri v niektorých oblastiach Belgicka.
(3)
Belgicko predložilo informácie o tom, že klasický mor ošípaných u diviačej zveri v Belgicku sa podarilo eradikovať a schválený plán eradikácie nie je potrebné naďalej uplatňovať.
(4)
Z tohto dôvodu je vhodné rozhodnutie 2003/363/ES zrušiť.
(5)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Rozhodnutie 2003/363/ES sa zrušuje.
Článok 2
Toto rozhodnutie je určené Belgickému kráľovstvu.
V Bruseli 28. januára 2005

Labels: 0
18
20
6